Այնուհետեւ նորօծ առաջնորդ եպիսկոպոսը արարողութեան աւարտին իր սրտի խօսքը ուղղելով` ըսաւ. «Շնորհակալութիւն կը յայտնեմ բոլոր անոնց ներկայ թէ բացակայ, որոնց ծառայեցի եւ անոնց, հետ գործակցեցայ զանազան առաքելավայրերուս մէջ, ըլլան անոնք վարժարան թէ ժողովրդապետութիւն: Ամէնքը տեղ ունին իմ սրտիս մէջ: Այս առթիւ Պօղոս առաքեալի նամակէն մէջբերում կատարելով` կը խոստանամ բոլոր ուժերովս ձգտիլ գերազանց պարգեւներուն, որոնցմէ լաւագոյնն է սէրը: Այսպէս, Պօղոս առաքեալին նման, ես իմ կարգիս, բոլորին հետ պիտի գործակցիմ գերագոյն սիրով»: